იავნანა (რომანი)

იავნანა ( ფრანგ. Chanson douce; აშშ-ში გამოიცა სათაურით ,,იდეალური ძიძა" ) - მაროკოული წარმოშობის ფრანგი მწერლის, ლეილა სლიმანის, მეორე რომანი. გამოქვეყნდა 2016 წელს და ამავე წელს მოიპოვა საფრანგეთის ყველაზე პრესტიჟული ლიტერატურული ჯილდო, გონკურის პრემია. 

ნაწარმოები ეფუძნება რეალურ ისტორიას. 

 სიუჟეტი 
(ყურადღება! ქვემოთ მოყვანილია სიუჟეტის და/ან დასასრულის დეტალები).

მირიამი, ორი მცირეწლოვანი შვილის დედა, ქმრის სურვილის საწინააღმდეგოდ გადაწყვეტს თავისი კარიერის გაგრძელებას იურიდიულ ფირმაში. შესაბამისად, შეძლებულ პარიზელ წყვილს სასწრაფოდ ესაჭიროება ძიძა. ისინი ხვდებიან ლუიზს, ერთი შეხედვით, მოკრძალებულ, მშვიდ, თავაზიან ქვრივს, რომელსაც ბავშვების მიმართ უცნაური სიყვარული აქვს. ის ყოველგვარი ჩივილის გარეშე მუშაობს გვიანობამდე, იდეალურად ალაგებს სახლს, ბავშვების დაბადების დღეებზე არაჩვეულებრივ წვეულებებს აორგანიზებს... მაგრამ მალე პოლისა და მირიამის ოჯახური იდილია ირღვევა. 

სლიმანის თქმით, ნაწარმოები შთაგონებულია 2012 წელს ნიუ-იორკში ძიძის მიერ მოკლული მცირეწლოვანი ბავშვების, ლეო და ლუსია კრიმების, რეალური შემთხვევით. 
 ფონი 
„იავნანა “ სლიმანის მეორე რომანია.    2018 წლის იანვრისთვის ის 18 ენაზე იყო თარგმნილი და კიდევ 17 ენაზე იგეგმება თარგმნა. Lauren Collins (1 January 2018). "The Killer-Nanny Novel That Conquered France". The New Yorker. Retrieved 4 April 2018.  ნაწარმოების ორიგინალი სახელწოდებაა „Chanson douce“, დიდ ბრიტანეთში ითარგმნა, როგორც „იავნანა“, ხოლო აშშ-ში - ,,იდეალური ძიძა''.  

გამოცემის პირველივე წელს საფრანგეთში რომანის 600 000 ეგზემპლარი გაიყიდა.

 თემები 
პირველი საზარელი თავის წაკითხვის შემდეგ მკითხველი იბნევა და ფიქრობს, რომ წიგნი მკვლელობაზეა, მაგრამ „იავნანა“ ამაზე სულაც არ არის.

რომანში მრავალი თემაა განხილული, მათ შორის ფრანგების დამოკიდებულება მიგრანტების მიმართ. როდესაც მირიამი შვილებისთვის ძიძას ეძებს, აფრთხილებენ, რომ უცხოელი არ დაიქირავოს. თავად პროტაგონისტიც, მირიამი, მაროკოდან არის და გამუდმებით უწევს სხვები დაარწმუნოს, რომ კარგი ადვოკატია.

ერთ-ერთი რელევანტური თემაა გენდერული თანასწორობა. სიუჟეტის განვითარებასთან ერთად მკითხველი ნელ-ნელა ეცნობა ძიძის წარსულს, რომელიც მამაკაცებისგან დიდი ფსიქოლოგიური ძალადობის მსხვერპლი ყოფილა.

ნაწარმოებში არანაკლებ მნიშვნელოვანი ადგილი უჭირავს მენტალური ჯანმრთელობის თემას. ძიძა ლუიზი თავისი მძიმე წარსულის გამო დეპრესიით იტანჯება. მას, ფაქტობრივად, ფსიქოზი აქვს. ლუიზი ცდილობს, ცოლ-ქმარს კიდევ ერთი შვილის ყოლის სურვილი გაუჩინოს, რათა ჩვილზეც იზრუნოს. მიუხედავად ძიძის  სქემებისა, პოლი და მირიამი არ გეგმავენ შვილის ყოლას, რაც საბოლოოდ ლუიზს აგიჟებს. 

 გამოხმაურება 
აიდა ედემარიამმა (სტატია The Guardian- ში) „ იავნანა“ აღწერა, როგორც „ელეგანტურად დაწერილი [...] ბრწყინვალედ შესრულებული“. Aida Edemariam (10 January 2018). "Lullaby by Leïla Slimani review – brilliantly unsettling". The Guardian. Retrieved 4 April 2018. კრიტიკოსებმა ის გილიან ფლინის                   „გაუჩინარებულ ქალს“  შეადარეს. ლუსი სქოულზმა ნაწარმოები აღწერა, როგორც „ფსიქოლოგიური თრილერი, რომელიც მკითხველის გაოცებას გამოიწვევს“. 

 ეკრანიზაცია 
2019 წელს რეჟისორმა ლუსი ბორლეტომ გადაიღო წიგნის ეკრანიზაცია, რომელშიც მთავარ როლებს კარინ ვიარი, ლეილა ბეკთი და ანტუან რენარცი ასრულებენ.  

 ბიბლიოგრაფია 
 https://www.goodreads.com/book/show/35437614-lullaby

https://sulakauri.ge/wignebi/iavnana/